Black Lace er et britisk popband som er kjent for sine humor- og festlåter, der «Agadoo» fra 1984 har hatt størst suksess. Bandet ble først kjent i 1979 da de representerte Storbritannia i Eurovision Song Contest 1979, der de endte på syvendeplass med «Mary Ann». Opp gjennom årene har det vært en rekke utskiftinger i bandet, der Colin Gibb er den eneste som har vært med siden starten. "AllMusic" omtaler Black Lace som bandet med minst «gate-kred i verden» og «de er som et frekt feriepostkort, de kan spille inn nærmest hvilken sang som helst, uansett hvor mye det skader imaget deres».